Khaby Lame

Khabane "Khaby" LAME, fraca prononco: [kabi lame], itala prononco [ˈkaːbi ˈlaːme] (naskita la 9-an de marto 2000 en Mbacké, Senegalo) estas itala videobloganto (tiktokisto) kaj artisto-komikisto de senegala deveno, kiu famkonatiĝas pro siaj komediaj filmetoj ĉe TikTok.

Li famiĝis pro siaj mallongaj komediaj filmetoj, en kiuj li sarkasme mokas homojn, kiuj komplikas simplajn taskojn senkiale, t.n. " vivruzaĵojn " () kaj prezentas multe pli simplajn kaj evidentajn solvojn. 

Ekde junio 2022, Khaby Lame estas la plej sekvata persono en TikTok, kun pli ol 161 milionoj da sekvantoj (ĝis la 5-a de januaro 2024). 

En 2025 li fariĝis bonvola ambasadoro de UNICEF.

 Vivo 
Khaby Lame kreskis en Chivasso, Italio, kien liaj gepatroj kaj familio elmigris kiam li estis unu-jaraĝa. Li havas tri gefratojn kaj frekventis lernejon en Italio ĝis la aĝo de 14, kiam liaj gepatroj sendis lin al korana lernejo proksime de Dakaro, Senegalo. 

Li laboris ĝis la pandemio KOVIM-19 kiel CNC-maŝinisto en fabriko en la regiono de Torino. Post kiam li senlaboriĝis en marto 2020 pro la pandemio, li komencis afiŝi filmetojn de si mem en TikTok. Fruaj filmetoj montris lin dancanta kaj ludanta komputilludojn kaj kutime estis registritaj en la itala lingvo kun subtekstoj ankaŭ en la itala. Li poste ŝanĝis al kreado de senvortaj scenoj, kun esprimplenaj gestoj, ofte parodioj de alies alŝutitaj filmetoj de faritaj trukoj aŭ scenoj.

La nombro da sekvantoj ĉe Khaby Lames rapide kreskis en 2021 kaj 2022.  En januaro 2022, li subskribis plurjaran kontrakton kun la kompanio Hugo Boss.

 Referencoj 

 Eksteraj ligiloj 





Kategorio:Senegalanoj
Kategorio:Italoj
Kategorio:Komikistoj